**Osobitná časť**

**K čl. I**

**K bodu 1**

 V porovnaní so súčasným právnym stavom sa navrhuje nová právna úprava § 50l zákona č. 5/2004 Z. z. o službách zamestnanosti a o zmene a doplnení niektorých zákonov, ktorá sa rozšíri o paragrafové znenie, ktorého predmetom bude zavedenie nové typu príspevku pre zamestnávateľov.

Na základe pretrvávajúceho odlivu kvalifikovaných pracovných miest zo Slovenska, narastá potreba definovania právneho rámca, ktorý umožní zamestnancom uplatniť svoje pracovné schopnosti na domácom pracovnom trhu. Naopak zamestnávatelia prostredníctvom tejto právnej úpravy dostanú podporu zo strany štátu na vytvorenie nových pracovných miest.

Prijatím novely zákona sa umožní zamestnancom, aby neboli nútení odchádzať za prácou mimo ich regiónu, ale mohli zostať pracovať v mieste kde majú svoju rodinu a zázemie.

Táto právna úprava nerobí rozdiel medzi domácim a zahraničným investorom, malým a veľkým zamestnávateľom, medzi zamestnancom štátu, regionálnej a miestnej samosprávy či organizáciami v ich pôsobnosti. Ide o plošnú úpravu v prospech rozvoja zamestnanosti, t.j. príspevok bude možné uplatniť na novo vytvorené pracovné miesto/pracovné miesta ktorých počet nie je obmedzený na evidovaných alebo neevidovaných uchádzačov o pracovné miesto na úrade práce.

Príspevok vo výške 70% z hodnoty práce na novo vzniknuté pracovné miesto získa zamestnávateľ až splnením všetkých odvodových povinností za zamestnanca a následne 30 dní od vykonania tejto povinnosti má zamestnanec nárok príspevok, ktorý sa vypláca vždy v tridsiaty deň od skončenia povinnosti.

Navrhovaná právna úprava nemení odvodové povinnosti zamestnávateľa.

**K čl. II:**

Účinnosť sa navrhuje ustanoviť od 1. marca 2016.